google/wiki40b huggingface dataset:
United National Front (Afghanistan)

United National Front eller Afghanistan National Front (kan oversettes som «Forente Nasjonale Front» eller «Afghanistans Nasjonale Front») er en koalisjon av ulike politiske partier i Afghanistan. Gruppen er som en bred koalisjon av  av tidligere og nåværende politiske «strongmen», sjefer for den anti-sovjetiske motstandsbevegelsen, eks-kommunistiske ledere, og ulike sosiale og etniske grupper. Koalisjonens leder er Afghanistans tidligere president Burhanuddin Rabbani. Mange av dens medlemmer var tidligere en del av Nordalliansen. 
Rapporter om når gruppen ble grunnlagt varierer. Stratfor hevdet at gruppen ble grunnlagt den 3. april 2006. Ron Synovitz rapporterte den 6. februar 2008 at gruppen ble grunnlagt i 2007.
UNF ønsker å sikre enhet i det delte landet. Det tar sikte på å endre grunnloven av 2003 for å tillate politiske partier å stille til valg, for å endre valgsystemet fra et enkelt ikke-overførbar stemmesystem til et valgsystem med partilister, og for å holde direkte valg for provinsielle guvernører. Enkelte kritikere har knyttet koalisjonens formasjon til samtaler om etterforskning av krigsforbrytelser begått under den afghanske borgerkrigen.
Blant medlemmene er Mustafa Zahir (barnebarn av tidligere kong Mohammed Zahir Shah), eks-forsvarsminister Mohammad Qasim Fahim, parlamentrepresentant Yunus Qanuni, visepresident Ahmed Zia Massoud, tidligere general Abdul Rashid Dostum, tidligere generaler fra kommunistregimet (Sayyid Mohammed Gulabzoy og Nur ul-Haq Olumi) og ledere for Hezb- Islami, slik som Qazi Mohammad Amin Waqad. UNFs eksakte størrelse er ukjent, men det hevder å være støttet av 40 % av Afghanistans parlamentsmedlemmer.
I februar 2008 meldte Synovitz om at medlemmer av United National Front foreslo at anklager mot Abdul Rashid Dostum kunne føre til borgerkrig.
Ellesmere Port

Beskrivelse

Byen er hovedsakelig industriell, og er dominert av Shells oljeraffineri på Stanlow og et tidligere ICI kjemisk verksted. Byen er også hjemsted for enVauxhall Motors-fabrikk, hvor Vauxhall Astra produseres for Storbritannia. Det er noen turistattraksjoner bl.a. båtmuséet og «Blue Planet Aquarium».

Historie

Byen Ellesmere Port ble stiftet som en utpost mot havet etter at Ellesmerekanalen ble bygget. Kanalen ble designet av William Jessop og Thomas Telford, for å binde sammen elvene Severn, Mersey og Dee. Bare Mersey og Dee ble bundet sammen, i 1795, forbindelsen til Severn ble aldri fullført. Kanalen ble forbundet til Mersey i en landsby med navnet Netherpool, og 'the basin' (trenger oversettelse) var kjent som Whitby Locks. 
Landsbyen Netherpool endret gradvis til «Port of Ellesmere», og fra det 19. århundre til Ellesmere Port. Det hadde vært bosetning i området siden Domesday Book ble skrevet. Mange av landsby- og stedsnavnene i området stammer fra gammelnorrønt, i likhet med store deler av Wirral-halvøya, som har vært bebodd av vikinger. 
Etter åpningen av Manchesterkanalen i 1894 og oljeraffineriet på Stanlow på 1920-tallet vokste byen slik at fikk Great & Little Sutton, Hooton, Whitby, Overpool og Rivacre som forsteder. I 1962 økte behovet for boliger enormt etter at Vauxhall Motors
åpnet fabrikk i Ellesmere Port.
De siste 20 årene har flere fabrikker stengt, og arbeidsplasser gått tapt, men befolkningen har økt og det har kommet mange nye butikker. Likevel er næringslivet i Ellesmere Port fortsatt basert på industri.

Vennskapsbyer

, Reutlingen, Tyskland
Keith Carradine

Biografi

Som medlem av den kjente Carradine-familien, er han del av et «skuespill-dynasti». Keith Carradine er sønn av skuespiller og artist Sonia Sorel (født Henius) og skuespilleren John Carradine. På farssiden har han halvbrødrene Bruce Carradine og den nå avdøde David Carradine. Hans halvbror på morssiden heter Michael Bowen, og hans brødre er Christopher og Robert Carradine. 
Carradines barndom var vanskelig. Han sa at hans far var alkoholiker og hans mor «var en manisk depressiv paranoid schizofren person». Hans foreldre skilte lag i 1957, da han var seks år gammel. Han bodde sammen med brødrene Christopher og Robert, i tre måneder i et hjem for mishandlede barn. Carradine ble hovedsakelig oppdratt av sin mormor, og han fikk sjelden se noen av sine foreldre. Hans mor hadde heller ikke lov til å se ham.  
Carradine hadde en drøm om å bli skogvokter, men han valgte i stedet å studere drama ved Colorado State University etter high school. Han sluttet etter et semester og flyttet tilbake til California sammen med sin eldre halvbror, David. Broren oppmuntret ham til å forfølge en skuespillerkarriere, og betalte for hans teater- og sangtimer, og hjalp ham med å finne seg en agent. 
Som ungdom var Carradine noen ganger sammen med sin far, John Carradine, i sistnevntes oppsetninger av Shakespeare. Dermed hadde han noe bakgrunn fra teater da han kom med i den opprinnelige Broadway-produksjonen av Hair (1969). Carradine første kjente filmrolle var i regissør Robert Altmans McCabe & Mrs. Miller (1971). Han fortsatte med å spille en av de viktigste rollene, som folkesanger, i Altmans kritikerroste film Nashville (1975).
Han har tre barn med to kvinner; den eldste datteren, Martha Plimpton, som han fikk med Shelley Plimpton, har fulgt i begge foreldrenes fotspor. De to andre barna er fra ekteskapet med Sandra Will; Cade Richmond og Sorel Johannah som også er skuespillere.
Slaget ved Plymouth (1652)

Forløp

General-til-sjøs George Ayscue ledet en flåte på 40 skip og 5 brannskip som angrep en nederlandsk konvoi på 23 skip og 6 brannskip under ledelse av visekommandør Michiel de Ruyter som skulle eskortere handelsskip ut i Atlanterhavet.
Før krigen begynte var de to kommandørene venner.
Forskjellen i antall ble oppveid såvel av den dårlige moralen blant leiesoldatene i den engelske konvoien som at de væpnede sjøfolkene ombord på handelsskipene deltok. At De Ruyter satte inn bevæpnede sjømenn var et nytt trekk, soldater hadde ikke blitt satt inn til sjøs på denne måten før. Dette kan sees som en forløper for den nederlandske spesialstyrken korps mariniers som ble offisielt stiftet 13 år senere. En annen faktor var nederlendernes systematiske beskyting av de engelske skipenes master og rigg.
Selv om de engelske skipene var i flertall og bedre bevæpnet, klarte mange av dem ikke å beholde sine posisjoner i angrepslinjen, dermed mistet Ayscue overtaket. Slaget fortsatte hele ettermiddagen. Da kvelden kom, var Ayscue tvunget til å avbryte angrepet. Ayscue avbrøt trefningen og seilte tilbake til Plymouth for reparasjoner av flåten. Han ble forfulgt av de Ruyter som planla å angripe de engelske skipene mens de lå for anker før vinden snudde, mens den nederlandske konvoien seilte videre til Atlanterhavet.
Ingen skip gikk tapt, men begge sidene led tunge tapstall blant mannskapene.
Ayscue utnevnte seg selv til seierherre, noe som ikke overbeviste mange. Han ble fratatt sin kommando og forlot England. Hvorvidt denne reaksjonen ble basert på politiske grunner eller hans krigsinnsats er ukjent.
Philistina bicoronatus

Utseende

En middelsstor, langbeint, brunlig gullbasse med noe grønnlig metallglans. Hannen to horn i pannen: et langt, framoverrettet, Y-formet horn foran og et litt kortere, skrått oppoverrettet, også Y-formet horn litt lenger bak. Hunnen er mindre uten horn.

Utbredelse

Arten lever på Borneo (Sabah og Kalimantan).
Antonio del Pollaiuolo

Antonio di Jacopo d'Antonio Benci, bedre kjent som Antonio del Pollaiuolo (født omkring 1432 i Firenze, død 4. februar 1498 i Roma), var en italiensk maler, billedhugger, gravør og gullsmed under ungrenessansen og bror av Piero del Pollaiuolo.

Liv og verk

Pollaiuolo antas å ha vært elev av Andrea del Castagno og arbeidet nært med broren Piero. Deres verker er sterkt antikkinspirert. Sammen med Vasari utførte de disseksjoner for å forstå menneskekroppens oppbygning, og var på den måten tidlige representanter for den florentinske renessansens kombinasjon av vitenskapsmann og kunstner.
Pollaiuolos ubestridelige mesterverk er maleriet «Den hellige Sebastians martyrium» (sannsynligvis utført sammen med broren). I maleriet merkes en ny måte å fremstille menneskekroppen med tydelig angitt muskulatur. I stikket «Strid mellom nakne menn» (omkring 1474), inspirert av Mantegna, er handlingen enda voldsommere og oppvisningen av muskelstrukturen fullstendig. «Apollo og Dafne» og «Herkules og Anteus» vises i et lyrisk landskap der det topografiske allikevel ikke er hovedmotivet.
Brødrene Antonio og Piero del Pollaiuolo tilbragte sine siste år i arbeidet med Sixtus IVs og Innocent VIIIs graver i bronse i Peterskirken i Roma. Pavens håndbevegelse og skikkelsenes plassering på Innocents grav ble kopiert i senere gravmonumenter.
Herøya Industripark

Herøya Industripark er en av norges største industriparker. Parken ligger i Porsgrunn i Telemark. Den strategiske beliggenheten ved kysten helt i sør gjør at flere internasjonale bedrifter har slått seg ned her grunnet hurtig og effektiv tilgang til Europa og resten av verden.
Herøya Industripark ble etablert av Norsk Hydro AS i 1928-29 i forbindelse med produksjonen av gjødsel. Grunnen til at de valgte å etablere industriparken på akkurat Herøya, var den gode forbindelsen med Europa og resten av verden. Et annet utslagsgivende argument var at sjøen rundt Herøya var isfri året rundt. Fra parken ble etablert til nå har den gjennomgått store forandringer, fra rent Hydro-produksjonssted til å i dag være en åpen industripark.
Warren R. Austin

Bakgrunn

Han ble utdannet på offentlige skoler i Vermont, blant andre ved Bakersfield Academy, og deretter studerte han ved University of Vermont, derfra ble han uteksaminert i 1899. Han studerte juss og gikk inn advokat-praksisen i 1902. I 1904 ble han utnevnt til advokat for kommunen i Franklin County, en stilling som han hadde i to år.

Politiker

I løpet av hans første tid i politikken, hadde han en rekke forskjellige roller og posisjoner, blant annet satt han som formann i det republikanske State Convention for Vermont i 1908, som ordfører i At. Albans i 1909, som delegat til kongressen til Mint i 1912, og han satt som medlem av USAs domstol for Kina i 1917. I denne perioden, fungerte han også som en kommisjonær for staten mellom 1907 og 1915.
Hans stigning i de politiske gradene førte senere til oppnevnelsen av ham som bobestyrer av University of Vermont i 1914, en stilling han fikk beholde frem til 1941. Han var også en spesiell rådgiver for Vermont i en krangel om den nøyaktige grensen mellom Vermont og nabostaten New Hampshire som varte i hele 12 år mellom 1925 og 1937.
Han ble valgt inn til Senatet den 31. mars 1931, i et spesielt valg etter den døde tidligere senator Frank L. Greene, og Austin tok hans plass dagen etter valget av ham. Han fortsatte med å vinne gjenvalg til senatet to ganger (i 1934 og 1940). Han gikk av den 2. august 1946, nær slutten av sin siste periode, for å akseptere utnevnelsen av ham som USAs ambassadør til FN, en stilling han hadde frem til 25. januar 1953, da han trakk seg tilbake fra politikken og flyttet til Burlington.
Han var medlem av en rekke organisasjoner og foreninger, inkludert American Bar Association, den amerikanskeJudicature Society, de såkalte Lojale Legion, The Society of Cincinnati, frimurerne, Shriners, Rotary Club og Kappa Sigma. Innen religion var han en kongregasjonalistisk kristen. Austin ble minnet i en marmor-statue av ham i Vermont State House hall i delstaten Vermont hvor han kom fra.
Oum er Rbia

Oum er Rbia er ei elv i Marokko. Den er 555 kilometer lang og har en gjennomsnittlig vannføring på 105 m³/s. Den springer ut i Mellom-Atlas, renner gjennom Khénifra og munner ut i Atlanterhavet i Azemmour, 75 kilometer sørvest for Casablanca.
Diplocephalus permixtus

Utseende

Diplocephalus permixtus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Georges Ulmer

Bakgrunn

Foreldrene var Laura Ulmer og billedhuggeren Georg Ulmer. Laura ble enke i 1920 – i en alder av 28 år. Rene tilfeldigheter førte til Jørgen Frederiks kunstnerkarriere. Da han var blitt 13 år, tok moren ham med seg til Mallorca hvor hun hadde hørt at det skulle være billig å bo. Laura var forfatter og journalist og skrev kritiske artikler om Francisco Franco. Da den spanske borgerkrig brøt ut, måtte de to flykte til Barcelona og siden til Perpignan.

Kunstnerkarriere

I 1939 kom han til Paris. han ble medlem av Fred Adisons orkester. Det var i Frankrike at han fant sitt ståsted som kunstner. Der udødeliggjorde Georges Ulmer både sitt eget navn og ikke minst en av de mange plassene ved Montmartre i Paris, nemlig Place Pigalle. Hans innspilling av sangen Pigalle fra 1944 - som han forfattet sammen med Géo Koger til en melodi av Guy Luyparts, ble en udødelig klisjé for den parisiske turisme, og fremført av en lang rekke kunstnere som Jean Sablon, Charles Dumont, Franck Pourcel, Paul Anka, Bing Crosby, Petula Clark og andre. 
I 1950-årene havnet han kunstnerisk i skyggen av Yves Montand, hvis sanger og musikalske stil var svært lik hans egen. Mange av hans chansons ble overtatt av andre musikere og sangere. I 1960-årene flyttet han til Cagnes-sur-Mer i Provence, og det ble gradvis stillere rundt ham.
I forbindelse med en avskjedskonsert i Danmark hvor dronning Margrethe var til stede, ble Georges Ulmer utnevnt til ridder av Dannebrogordenen. Han døde i Sør-Frankrike, men ble begravet ved siden av sine foreldre på Assistens kirkegård på Nørrebro i København.
Ulmer var gift fire ganger og fikk fem barn. En datter ble også sangerinne.
I 2006 ble en gate i nærheten av Pigalle oppkalt etter ham: Promenade Georges Ulmer.
Inntektsfradrag

Fradrag

En oversikt over de vanligste fradrag som ikke er inkludert i minstefradraget.

Foreldrefradrag

Det blir gitt fradrag for legitimerte utgifter til pass av barn. Det mest vanlige er barnehageutgifter, dagmamma, skolefritidsordning og lignende. Dette fradrag har et tak på kr 25 000 for ett barn og kr 15 000 for hvert ytterligere barn.

Renter

Det gis fradrag for renter av skatteyters gjeld: Det inkluderer fradrag for renter som er innbetalt i inntektsåret ved kjøp av løsøre på kreditt. Det inkluderer huslån, billån, kredittkort, forbrukslån og lignende. 
For inntektsåret 2017 kan privatpersoner kreve 24 prosent i rentefradrag. Satsen er knyttet til skatt på alminnelig inntekt.
Zhongwei

Zhongwei (kinesisk: 中卫; pinyin: Zhōngwèi) er et byprefektur i den autonome regionen Ningxia Hui i Folkerepublikken Kina.
Tartarsaus

Tartarsaus er en kald saus som i utgangspunktet består av majones, eggeplomme og gressløk. I moderne matlaging er den dog i alminnelighet komplettert av ytterligere ingredienser som persille, hvitvinseddik, kapers, sennep eller finhakket sylteagurk.
Tartarsaus ligner på remulade. Den anvendes gjerne til panert mat (for eksempel fish and chips) eller til kylling.
Skolemassakren i Winnenden

Massakren ved Albertville realskole

En bevæpnet gutt i kamuflasjetøy åpnet ild ved Albertville realskole (48°52′07″N 9°23′56″Ø) ca. kl. 09:30 (sentraleuropeisk tid). Øyenvitner fortalte at han skjøt i korridorene og klasserom, og gikk fra rom til rom. Flere personer ble skutt i hodet.
Ni elever (åtte jenter og en gutt), to kvinnelige lærere og en kvinnelig lærerstudent ble drept. Elevene var mellom 14 og 15 år.
Politiet fikk en nødoppringning fra en elev kl. 09:33, og tre politibetjenter kom til åstedet to minutter senere. Gjerningsmannen åpnet da ild mot politibetjentene og flyktet fra skolebygningen.

Flukt og nye drap

Etter massakren ved Albertville realskole flyktet gjerningsmannen og drepte en gartner som jobbet for en psykiatrisk klinikk i nærheten i en park.
Kl. 12:04 kapret han en bil ved en parkeringsplass, og tvang sjåføren til å kjøre til Wendlingen, 40 km. fra Winnenden. Etter at bilen skled av veien fortsatte han til fots og etterlot bilføreren, som varslet politiet. Til slutt drepte gjerningsmannen en selger og en kunde i en bilforretning. 12:30 kom det til skuddveksling mellom gjerningsmannen og politiet; to politibetjenter ble såret før gjerningsmannen selv ble truffet og deretter begikk selvmord.

Gjerningsmannen

Gjerningsmannen, Tim Kretschmer (26. juli 1991–11. mars 2009) fra nabobyen Leutenbach, hadde vært elev ved Albertville til året før, da han gikk ut med dårlige karakterer. Ifølge politiet hadde han blitt behandlet for depresjon, men dette ble benektet av hans foreldre. Han interesserte seg spesielt for bordtennis, og hadde planer om å bli profesjonell bordtennisspiller
Politiet stormet foreldrehjemmet kl. 10.00. Faren er aktiv i en lokal skyteklubb og hadde 15 lovlige skytevåpen. En Beretta 92 pistol kamret for kaliber 9 x 19 mm Luger og flere hundre runder ammunisjon manglet fra hjemmet.

Reaksjoner

Flere land sendte kondolanser. Kong Harald av Norge sendte kondolansetelegram til president Horst Köhler og uttrykte sin medfølelse med ofrenes familier. Europaparlamentet holdt et minutts stillhet. Det ble holdt en økumenisk gudstjeneste med protestantisk, katolsk og muslimsk prest.
Promecidus

Utseende

Middelsstore (10-20 millimeter), avlange, mørke trebukker med grønnlig eller blålig metallisk glans. Antennene er omtrent så lange som kroppen hos hunnen, betydelig lengre hos hannen. Pronotum er avrundet, litt bredere enn langt. Dekkvingene er slanke og nesten jevnbrede. Beina, særlig bakbeina, er nokså lange, lårene klubbeformede.

Levevis

Larvene utvikler seg i ved av løvtrær.

Utbredelse

Slekten er utbredt i det sørlige og sørøstlige Afrika.
Paul Johann Anselm von Feuerbach

Bakgrunn

Paul J.A. Feuerbach var advokatsønn og studerte filosofi og jus ved Universitetet i Jena.

Karriere

I 1801 ble han professor i rettsvitenskap ved samme universitet. Senere innehadde han lærestoler i Kiel (1802) og Landshut (1804), hvor han fikk i oppdrag å utarbeide en bayersk straffelovskodikasjon. I 1805 ble han geheimesekretær i det bayerske Justis- og politidepartementet i München og senere forfremmet til virkelig geheimeråd. I 1806 utarbeidet han et forslag om å avskaffe tortur i rettspleien.
Hans Strafgesetzbuch für das Königreich Bayern ble med små endringer godkjent av Kongen 16. mai 1813. Den ble også lagt til grunn for kodifikasjoner i andre stater, som Sachsen-Weimar-Eisenach og Württemberg, og uforandret overtatt av Oldenburg, samt oversatt til svensk. Den nye lovkodifikasjonen innebar en mer human bayersk strafferett og en faktisk avskaffelse av tortur.
Etter oppdrag fra Kongen omarbeidet Feuerbach også Code Napoléon til en sivil lovbok for Bayern. Den utkom delvis i 1808 og 1809, men trådte aldri i kraft.
I 1812 fikk han ansvaret for å utarbeide Codex Maximilianeus sammen med friherre von Aretin og statsråd von Gönner.
Ved gjenopprettelsen av den tyske uavhengighet etter Napoleonskrigene viste Feuerbach sitt nasjonale sinn gjennom flere skrifter, blant annet Über deutsche Freiheit und Vertretung deutscher Völker durch Landstände (Leipzig 1814).
I 1814 ble han utnevnt til president for appellretten i Bamberg og i 1817 til president for appellretten i Ansbach. I 1821 ble han virkelig statsråd. Han ble slått til ridder i 1813.
Han var far til filosofen Ludwig Andreas Feuerbach og matematikeren Karl Wilhelm Feuerbach, og bestefar til maleren Anselm Feuerbach.
Hunterston kjernekraftverk

Hunterston kjernkraftverk er et britisk kjernekraftverk som ligger i nærheten av Largs i North Ayrshire, på vestkysten av Skottland ved Irskesjøen. Det eies av British Energy. Det består av to opprinnelige anlegg – det nå nedlagte Sizewell A (300 MW, 1964-1990), og dagens operative Hunterston B (1 288 MW).
Verket har én reaktor, som ble tatt i bruk 1977. Det er installert en total effekt på 1 288 MW. I 2006 leverte verket 4,0 TWh elektrisk kraft. Lisensene utgår i 2017.
Stillehavslekene 1995

Stillehavslekene 1995. Lekene, South Pacific Games i 1995 var de tiende Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1995 ble arrangert i Papeete i Fransk Polynesia i perioden 25. august til 5. september 1995. Det var andre gangen som Papeete arrangerte lekene, første gangen var i 1971. Det var over to tusen utøvere fra tolv nasjoner deltok i tjueto sporter. Ny-Caledonia ble beste nasjon med 82 gullmedaljer foran Fransk Polynesia med 76.
Seeing

Seeing (uttales [sˈi:iŋ], fra engelsk: to see, «å se») refererer seg til uskarpheten og blinkingen til astronomiske objekter som stjerner forårsaket av turbulens i jordens atmosfære som varierer de optiske brytningsindeksene. De astronomiske seeing-forholdene på en gitt kveld på et gitt sted beskriver hvor mye jordens atmosfære perturberer bildene av stjernene sett gjennom et teleskop. Generelt gir «god seeing» rolige og veldefinerte bilder, mens «dårlig seeing» gir urolige og utviskede bilder.
Dens mest vanlige målingen av seeing er diameteren (eller mer korrekt den fulle bredden ved halv maksimum eller FWHM) av den optiske intensitet over seeing-skiven (funksjonen med punktspredning for avbilding gjennom atmosfæren). FWHM av funksjonen med punktspredning (løselig kalt for diameter av seeing-disken) er en referanse til den best mulige vinkelformete oppløsningen som kan bli oppnådd ved et optisk teleskop i en lang fotografisk eksponering, og tilsvarer til FWHM av den uklare klumpen som er sett når man observerer et lignende punktkilde (slik som ved en stjerne) gjennom atmosfæren. Størrelsen på seeing-skiven er bestemt av de astronomiske forholdene ved observeringen. De beste forholdene på seeing-skive med en diameter på ~0,4 buesekunder og er funnet ved høytliggende observatorier på små øyer som Mauna Kea eller La Palma.
Leptenicodes

Utseende

Middelsstore, slanke, mørkbrune trebukker med lyse lengdestriper. Antennene er tynne og litt lengre enn kroppen. Pronotum er tønneformet uten tenner på sidene, litt lengre enn bredt. Dekkvingene er kraftig tilspissede bakover, ganske smale (frakkeskjøt-lignende) i den bakre delen.

Utbredelse

Slekten er hjemmehørende på Ny-Caledonia.
Kristin Lund

Tjeneste

Lund startet som heimevernsungdom i Heimevernet før hun gikk Befalsskolen for Hærens transportkorps og intendantur i 1980 og Krigsskolen i 1983. Hun har også Forsvarets stabsskole, Forsvarets høgskole, og har i tillegg US Army War College.
Lund har omfattende og variert tjenestebakgrunn, såvel innenlands som utenlands. Hun har vært nestkommanderende for Hærens styrker og sjef Østerdal Garnison.
I statsråd den 18. september 2009 ble hun utnevnt til generalmajor og beordret som generalinspektør for Heimevernet. Lund ble den første kvinne i Norge som ble utnevnt til offiser på generalnivå i Hæren. Lund var generalinspektør for Heimevernet fra 2009 til 2013. I 2013 ble Lund utnevnt til veteraninspektør i Forsvaret.
Lund ble i mai 2014 utnevnt til styrkesjef for FN-styrken UNFICYP, den første kvinne i en slik stilling. Hun overtok den militære kommandoen 11. august 2014. Perioden som styrkesjef utløp 29. juli 2016 og Lund ble etterfulgt av generalmajor Mohammad Humayun Kabir fra Bangladesh.
Lund ble i 2017 utpekt til å overta ledelsen av United Nations Truce Supervision Organization (UNTSO) i Midtøsten. Hun etterfølger generalmajor Arthur David Gawn fra New Zealand. Hans periode utløper 19. oktober 2017.
CS Cartaginés

Club Sport Cartaginés er en costaricansk fotballklubb fra Cartago. Den ble grunnlagt i 1906, og er dermed landets eldste fotballklubb. Cartaginés spiller hjemmekampene sine på Estadio José Rafael Fello Meza Ivankovich. Klubbens drakter er blå og hvite.
Cartaginés spiller i Primera División. Klubben har blitt seriemester tre ganger: i 1923, 1936 og 1940. Den vant CONCACAFs mestercup i 1994.